**OBRAZLOŽENJE**

**UZ I. IZMJENE PRORAČUNA GRADA IVANIĆ-GRADA**

**ZA 2019. godinu**

**RAZLOZI ZA I. IZMJENE PRORAČUNA GRADA su:**

* kreditno zaduženje Grada radi realizacije investicija
* Usklađenje pojedinih vrsta prihoda sa mogućnošću realnog ostvarenja za 2019. godinu,
* prihodi od potpora koje se ostvaruju iz županijskih i državnog proračuna, te trgovačkih društava – usklađenje prema procjeni ostvarenja,
* nove vrste prihoda i rashoda zbog prijave na natječaje Ministarstava,
* smanjenje rashoda radi uravnoteženja proračuna zbog pokrića prenesenog manjka prihoda nad rashodima u 2018. godini, u iznosu 2.784.211,97 kuna na razini 22. odnosno 2.547.648,00 na razni 23.

**O p ć i d i o**

**PRIHODI**

**Prihodi od poreza i prireza na dohodak**

Povećavaju se prihodi od poreza na dohodak od nesamostalnog rada u iznosu 965.711,97 kuna, zbog procijenjenog većeg ostvarenja ove vrste prihoda u 2019 godini.

**Pomoći iz inozemstva i od subjekata unutar općeg proračuna**

Pomoći proračunu iz drugih proračuna **ukupno smanjenje 615.000 kuna**

* **povećanje za program sufinanciranja studija i ostalih projekata IGRE ukupno 140.000 kuna ,**
* smanjenje su za kapitalne potpore za energetsku obnovu vrtića u Graberju i Društveni dom u Cagincu, Studentski dom i projektiranja, povećanje za projekt izgradnje Poduzetničkog inkubatora

**Pomoći od izvanproračunskih korisnika**

* povećanje od Hrvatskih voda za projektiranje uređenja rijeke Lonje i potoka Žeravinec 1.180.000 kuna
* pomoći proračunskim korisnicima kojim im nije nadležan odnosi se na prihode iz državnih, županijskih i općinskih proračuna proračunskim korisnicima 590.000 kuna, zbog izmjene konta prihoda proračunskih korisnika čime se ujedno smanjio prihod na kontima 671 prihodi iz nadležnog proračuna (smanjenje 330.000 kuna )

**Donacije od neprofitnih organizacija**

donacija od ZUDRa za projekt izgradnje staračkog doma za branitelje u iznosu 400.000 kuna

**Prihodi od prodaje nefinancijske imovine**

* smanjenje prihoda od prodaje proizvedene dugotrajne imovine odnosi se na smanjenje prihoda od prodaje vozila Pučkog otvorenog učilišta u iznosu 96.000 kuna, budući da je prodaja realizirana krajem prošle godine.

**Namjenski primici od zaduživanja**

Iznos od 4.700.000 kuna nerelizirano je kreditno zaduženja za izgradnju Školske dvorane u Posavskim Bregima, a koja će se realizirati u 2019 godini,

Novi iznos kreditnog zaduženja za investicije u iznosu 8.330.000 kuna,  **koristiti će se za financiranje :**

* Šetnica na Lonji od Tomislavovog do Savskog mosta te izgradnja Paviliona 1.180.000 kuna
* Zelenjak uređenje svlačionica ispod tribina i Amfiteatar na Zelenjaku 2.000.000 kuna
* Parkiralište u Školskoj ulici 450.000 kuna
* Poduzetnički inkubator 2.400.000 kuna
* Cesta u UPU 3 1.000.000 kuna
* Rekonstrukciju Šarampovske i Matoševe ulice 1.300.000 kuna

preostali iznos kreditnog zaduženja namijenjen je za projekt energetske učinkovitosti Zgrade VP u iznosu 730.000 kuna.

**RASHODI**

**Posebni dio**

**Razdjel 1. Upravni odjel za lokalnu samoupravu, pravne poslove i društvene djelatnosti**

**ukupno se umanjuje 1.416.500 kuna**

U razdjelu 1. izvršene su manje korekcije odnosno usklađivanja stavaka rashoda za planiranim utroškom.

**Javna uprava i administracija – gradska uprava**

Povećane su stavke za nabavu računala za gradsku upravu za 10.000 kuna.

Umanjuju se

**Projekti i programi vjerskih zajednica**

povećavaju se sredstva za vjerske zajednice za 20.000 kuna

Turizam

povećavaju se sredstva za turizam u ukupnom iznosu 201.000 kuna, i to za:

* gradske manifestacije za 60.000 kuna, te unapređenje rada Ureda turističke zajednice 16.000 kuna, te rad suvenirnice 125.000 kuna.

**Dječji vrtić**

* umanjuju se sredstva 100.000 kuna

**Pučko otvoreno učilište**

* umanjuju se sredstva za 1.296.500 kuna, uglavnom se navedeno odnosi na investicije koje se sufinanciraju iz državnog proračuna Ministarstvo kulture

**Gradska knjižnica**

* umanjuju se sredstva za Gradsku knjižnicu i to 50.000 kuna.

**Visoka škola**

* umanjuju se sredstva za 201.000 kuna

**Razdjel 2. Upravni odjel za financije, gospodarstvo, komunalno gospodarstvo i prostorno planiranje**

* **ukupno se uvećava 8.749.000 kuna**

**Informiranje građana i poduzetnika**

* Uvećava se stavka 100.000 kuna za Obiteljski radio

**Programi razvoja poljoprivrede**

* uvećavaju se 420.000 kuna za programe: unapređenje stočarske proizvodnje, premije osiguranja, potpora za kontrolu plodnosti tla, nabava sjemenskog materijala, edukacije, potpore projektima u poljoprivredi.

**Razvojna agencija IGRA**

sredstva se povećavaju za 390.000 kuna za izradu studije za Centar kompetencija, Strategije pametnog grada i Studije izvodljivosti projekta Naturaway Žutica, a koje će se sufinancirati iz kapitalnih pomoći županijskog odnosno državnog proračuna.

**Održavanje komunalne infrastrukture**

* povećava se 910.000 kuna, što se odnosi na stavku uređenje pomoćnog nogometnog igrališta na Zelenjaku, tehničko tehnološku dokumentaciju, te za izradu projekte dokumentacije za Starački dom za branitelje, proširenje mreže javne rasvjete,
* smanjene su stavke za Projekte energetske učinkovitosti za 310.000 kuna, i to na ime energetske obnove Dječjeg vrtića u Graberju, te Društvenog doma u Cagincu, dok se povećavaju sredstva za Projekte ulaganja u Dječje vrtiće.

* sve stavke obrazložene su detaljno u Programu održavanja komunalne infrastrukture koji se donosi uz Izmjene proračuna Grada, povećavaju se sredstva za zimsku službu, a smanjuju sredstva za asfaltiranje ulica,

**Izgradnja i rekonstrukcija komunalne infrastrukture**

**Ukupno se program povećava za 5.380.000 kuna**

Detaljno prikazana u Programu građenja objekata komunalne infrastrukture.

Povećavaju se program Rekonstrukcija Matoševe i Šarampovske ulice 1.400.000, uređenje cesta infrastrukture u Zoni 3 za 900.000 kuna, a koji će se financirati iz kreditnog zaduženja

Povećava se stavka Projekti gospodarenja otpadom za 510.000 kuna.

Povećava se stavka uređenje Zelenjaka koji će se također financirati iz kreditnog zaduženja, kao i Poduzetnički inkubator.

Uvodi se nova stavka Projektiranje uređenja rijeke Lonje i potoka Žeravinec u iznosu 1.200.000 kuna, većim dijelom sufinanciran od strane Hrvatskih voda.

Smanjuje se stavka Trg u Posavskim Bregima, te projektiranje Nogostupa Opatinec - Lepšić - Tarno.

Sredstva po pojedinim programima odnosno investicijama usklađuju se u skladu sa javnom nabavu, sklopljenim ugovorima, izvedenim radovima, dobivenim odnosno prijavljenim potporama te kreditnom zaduženju.