

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/19-01/2

URBROJ: 238/10-02-19-20

Ivanić-Grad, 24. travnja 2019.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog ODLUKE O IZRADI II. IZMJENA I DOPUNA URBANISTIČKOG PLANA UREĐENJA UPU-6 ZONA GOSPODARSKE NAMJENE NA PODRUČJU IVANIĆ-GRAD I CAGINEC

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), gradonačelnik Grada Ivanić-Grada utvrdio je prijedlog

**O D L U K E  
O IZRADI II. IZMJENA I DOPUNA**

**URBANISTIČKOG PLANA UREĐENJA UPU-6**

**ZONA GOSPODARSKE NAMJENE**

**NA PODRUČJU IVANIĆ-GRAD I CAGINEC**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu na sjednici Gradskog vijeća određujese Sandra Abramović, voditeljica Odsjeka za komunalne djelatnosti, komunalnu infrastrukturu i prostorno planiranje.

S poštovanjem,

GRADONAČELNIK:

Javor Bojan Leš, dr.vet.med.

Na temelju članaka 86., 87., 113. i 198. Zakona o prostornom uređenju (Narodne novine, broj 153/13, 65/17, 114/18 i 39/19), članka 35. Statuta Grada Ivanić Grada (Službeni glasnik, broj 02/14 i 01/18) i Odluke o neprovođenju strateške procjene II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec na okoliš (KLASA: 022-05/19-01/31, URBROJ: 238/10-02-02-03/1-19-1 od 23. travnja 2019. godine), Gradsko vijeće Grada Ivanić Grada na svojoj \_\_. sjednici održanoj dana \_\_\_\_\_. godine donijelo je sljedeću

**O D L U K U  
O IZRADI II. IZMJENA I DOPUNA**

**URBANISTIČKOG PLANA UREĐENJA UPU-6**

**ZONA GOSPODARSKE NAMJENE**

**NA PODRUČJU IVANIĆ-GRAD I CAGINEC**

**I.** **OPĆE ODREDBE**

**Članak 1.**

Donosi se Odluka o izradi II. Izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec (Službeni glasnik, broj 04/09, 08/13-ispravak, 06/1, 09/14-ispravak i 03/15), u daljnjem tekstu: Odluka.

**Članak 2.**

Ovom Odlukom utvrđuju se osobito:

- pravna osnova za izradu i donošenje Plana, razlozi donošenja Plana, obuhvat Plana, sažeta ocjena stanja u obuhvatu Plana, ciljevi i programska polazišta Plana, popis sektorskih strategija, planova, studija i drugih dokumenata propisanih posebnih zakonima kojima, odnosno u skladu s kojima se utvrđuju zahtjevi za izradu Plana, način pribavljanja stručnih rješenja Plana, vrsta i način pribavljanja katastarskih planova i geodetskih podloga, popis javnopravnih tijela određenih posebnim propisima koja daju zahtjeve za izradu Plana te drugih sudionika korisnika prostora koji trebaju sudjelovati u izradi Plana, planirani rok za izradu Plana odnosno njegovih pojedinih faza, izvori financiranja izrade Plana, odluka o drugim pitanjima značajnim za izradu Plana.

**Članak 3.**

Nositelj izrade Plana u ime Grada Ivanić-Grada je Upravni odjel za financije, gospodarstvo, komunalne djelatnosti i prostorno planiranje.

**II.** **PRAVNA OSNOVA ZA IZRADU I DONOŠENJE PLANA**

**Članak 4.**

Postupak izrade i donošenja Plana temelji se na obvezama koje proizlaze iz odredbi Zakona o prostornom uređenju (Narodne novine, broj 153/13, 65/17, 114/18 i 39/19) te drugih važećih propisa iz područja prostornog uređenja.

**III. RAZLOZI DONOŠENJA PLANA**

**Članak 5.**

Razlozi izrade i donošenja Plana su:

1. usklađivanje Plana u odredbama za provođenje i grafičkom dijelu s Prostornim planom uređenja Grada Ivanić-Grada,
2. usklađivanje Plana s važećim zakonskim propisima,
3. brisanje neizgrađene planirane prometnice sa k.č.br. 272/2, 273/2, 274, 275, 276, 277, 278, 279, 280, 281, 282, 724/2, 283, 284, 285/1, 285/2, 286, 287, 289 i 290 k.o. Šarampov,
4. planiranje prometnice za pristup k.č.br. 282 k.o. Šarampov,
5. razmatranje mogućnosti brisanja/ukidanja alternativnog koridora državne ceste u sjevernom dijelu obuhvata Plana,
6. ažuriranje grafičkog označavanja neizgrađenih i izgrađenih parcela.

U postupku izrade i donošenja Plana razmatrati će se svi novi zahtjevi Grada Ivanić-Grada, kao i zahtjevi javnopravnih tijela i osoba s javnim ovlastima koji će se odnositi na usklađenje s Prostornim planom uređenja Grada Ivanić-Grada i važećim zakonskim propisima.

**IV. OBUHVAT PLANA**

**Članak 6.**

Prostorni obuhvat izmjena i dopuna Plana odnosi se na područje obuhvata UPU-6 zone gospodarske namjene na području Ivanić-Grad i Caginec, a koji je definiran u Prostornom planu uređenja Grada Ivanić-Grada u površini od 152,62 ha.

Izmjenama i dopunama Plana obuhvatiti će se grafički i tekstualni dijelovi Plana.

**V. SAŽETA OCJENA STANJA U OBUHVATU PLANA**

**Članak 7.**

Urbanistički plan uređenja UPU-6 zone gospodarske namjene na području Ivanić-Grad i Caginec donesen je na 41. sjednici Gradskog vijeća održanoj dana 17. ožujka 2009. godine. Odluka o donošenju Plana objavljena je u Službenom glasniku br. 04/09 od 18. ožujka 2009. godine.

1. Izmjene i dopune Urbanističkog plana uređenja UPU-6 zone gospodarske namjene na području Ivanić-Grad i Caginec donosene su na 14. sjednici Gradskog vijeća Grada Ivanić-Grada održanoj dana 16. srpnja 2014. godine. Odluka o donošenju predmetnih izmjena objavljena je u Službenom glasniku br. 6/14 od 17. srpnja 2014. godine.

Nakon donošenja I. izmjena i dopuna Urbanističkog plana uređenja UPU-6 zone gospodarske namjene na području Ivanić-Grad i Caginec, na 16. sjednici Gradskog vijeća Grada Ivanić-Grada održanoj dana 05. studenog 2014. godine, donesena je Odluka o ispravku Odluke o donošenju I. izmjena i dopuna Urbanističkog plana uređenja UPU-6 zone gospodarske namjene na području Ivanić-Grad i Caginec.

U razdoblju od donošenja I. Izmjena i dopuna Urbanističkog plana uređenja UPU-6 zone gospodarske namjene na području Ivanić-Grad i Caginec, izvršene su izmjene i dopune Prostornog plana uređenja Grada Ivanić-Grad, uslijed čega je utvrđena potreba usklađenja i ovog Plana s Prostornim planom uređenja Grada Ivanić-Grada.

U cilju stvaranja preduvjeta za realizaciju investicijskog projekta na više čestica u vlasništvu Republike Hrvatske, utvrđena je potreba brisanja/ukidanja planirane neizgrađene prometnice preko istih, kako bi se omogućilo slobodnije planiranje projekta bez dodatnih prometnih ograničenja.

U sjevernom dijelu Plana ucrtan je alternativni koridor državne ceste koji je smješten blizu građevinskog područja naselja te onemogućava razvoj Grada na području preko kojeg trasa prolazi . Navedeni problem je također jedan od razloga za izradu ovoga Plana.

**VI. CILJEVI I PROGRAMSKA POLAZIŠTA PLANA**

**Članak 8.**

Svrha i opći ciljevi Plana su omogućavanje kvalitetne provedbe Plana i osiguranje prostorno-planskih preduvjeta za realizaciju zahvata u prostoru kojima će se podići kvaliteta života i standard stanovništa, a koji uključuju i razloge navedene u članku 5. ove Odluke.

Grafički dio Plana izrađivač Plana će izraditi u službenom projekcijskom koordinatnom referentnom sustavu Republike Hrvatske (HTRS 96/TM).

Po donošenju Plana obveza izrađivača Plana je izrada pročišćenog teksta Odredbi za provođenje i grafičkog dijela Plana, u skladu s odredbama članka 113. Zakona o prostornom uređenju (Narodne novine, broj 153/13, 65/17, 114/18 i 39/19).

**VII. Popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu plana**

**Članak 9.**

Za potrebe izrade Plana koristit će se raspoloživa prostorno-planska dokumentacija kao i dokumentacija koju iz područja svog djelokruga osiguravaju tijela i osobe određene posebnim propisima.

**VIII.** **NAČIN PRIBAVLJANJA STRUČNIH RJEŠENJA PLANA**

**Članak 10.**

Stručna rješenja za izradu Plana izradit će stručni izrađivač Plana u suradnji s nositeljem izrade Plana.

**IX.** **POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU IZMJENA I DOPUNA PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PLANA**

**Članak 11.**

Zahtjevi (podaci, planske smjernice i dokumenti) za potrebe izrade Plana zatražiti će se od javnopravnih tijela određenih posebnim propisima koja daju zahtjeve za izradu Plana, te drugih korisnika prostora koji trebaju sudjelovati u izradi Plana:

1. Ministarstvo državne imovine, Ulica Ivana Dežmana 10, 10000 Zagreb
2. Ministarstvo gospodarstva,poduzetništva i obrta, Ulica grada Vukovara 78, 10000 Zagreb
3. Ministarstvo unutarnjih poslova, PU Zagrebačka, Sektor upravnih i inspekcijskih i poslova civilne zaštite, Inspektorat unutarnjih poslova, Petrinjska 30, 10000 Zagreb
4. Ministarstvo unutarnjih poslova, PU Zagrebačka, Sektor policije, Odjel za sigurnost cestovnog prometa, Petrinjska 20, Zagreb
5. Državna uprava za zaštitu i spašavanje, Područni ured za zaštitu i spašavanje Zagreb, Ksaverska cesta 109, 10000 Zagreb
6. Hrvatske vode, Vodnogospodarska ispostava za mali sliv „Lonja-Trebež, Stjepana Radića 7b, 42380 Kutina
7. HRVATSKE CESTE, Sektor za studije i planiranje, Odjel za studije, zakonsku i tehničku regulativu, Vončinina 3, Zagreb
8. HEP d.o.o. Operator distribucijskog sustava, Elektra Križ, Trg Sv. Križa 7, Križ
9. IVAKOP d.o.o., Savska 50, 10310 Ivanić Grad
10. IVAPLIN d.o.o., Moslavačka 13, 10310 Ivanić Grad
11. VODOOPSRKBA I ODVODNJA ZAGREBAČKE ŽUPANIJE d.o.o. Zagreb, Koledovčina 1
12. PLINACRO d.o.o., Služba za razvoj i investicije, Savska 88a, 10000 Zagreb
13. INA d.d., SD istraživanje i proizvodnja nafte i plina, Sektor podrške istraživanju i proizvodnji, Avenija Većeslava Holjevca 10, 10020 Zagreb
14. HŽ Infrastruktura d.o.o., Razvoj i investicijsko planiranje, Mihanovićeva 12, 10000 Zagreb
15. Hrvatska regulatorna agencija za mrežne djelatnosti, Ulica Roberta Frangeša Mihanovića 9, Zagreb
16. Odašiljači i veze d.o.o., Ulica grada Vukovara 269 d, Zagreb

te prema potrebi i druga javnopravna tijela, i osobe s javnim ovlastima čije se sudjelovanje u tijeku izrade Plana pokaže potrebnim.

**X. PLANIRANI ROK ZA IZRADU PLANA**

**Članak 12.**

Rokovi izrade Plana su sljedeći:

* javnopravnim tijelima iz članka 11. ove Odluke uputit će se zahtjev da u roku od 15 kalendarskih dana dostave zahtjeve, podatke, planske smjernice za izradu Plana, sukladno članku 90. Zakona o prostornom uređenju (Narodne novine, br. 153/13, 65/17 i 114/18);
* izrada Nacrta prijedloga Plana - u roku od 15 kalendarskih dana od zaprimanja zahtjeva/smjernica javnopravnih tijela, prema članku 90. Zakona o prostornom uređenju (Narodne novine, broj 153/13, 65/17 i 114/18);
* Nacrt Prijedloga Plana dostavlja se Gradonačelniku na utvrđivanje Prijedloga Plana za javnu raspravu;
* Stručni izrađivač pripremit će elaborat Prijedloga Plana za javnu raspravu u roku od najviše 7 kalendarskih dana od utvrđivanja Prijedloga Plana;
* javna rasprava započinje minimalno u roku 8 kalendarskih dana od dana objave propisane Zakonom o prostornom uređenju;
* javna rasprava određuje se u trajanju od 15 kalendarskih dana;
* izrada Izvješća o javnoj raspravi – najviše u roku od 15 kalendarskih dana od isteka roka za davanje pisanih prijedloga i primjedbi;
* izrada Nacrta konačnog prijedloga Plana - u roku od 7 kalendarskih dana od izrade Izvješća o javnoj raspravi;
* Nacrt Konačnog Prijedloga Plana i Izvješće o javnoj raspravi dostavljaju se Gradonačelniku na utvrđivanje Konačnog Prijedloga Plana;
* Izrada Konačnog prijedloga Plana – u roku od 7 radnih dana od utvrđivanja Konačnog prijedloga Plana;
* Prije upućivanja Konačnog Prijedloga Plana Gradskom vijeću Grada Ivanić-Grada na donošenje, sudionicima javne rasprave dostaviti će se pisane obavijesti sa obrazloženjima, te razlozima neprihvaćanja, tj. djelomičnog prihvaćanja njihovih primjedbi i prijedloga;
* Donošenje Plana na Gradskom vijeću Grada Ivanić-Grada - na prvoj sjednici gradskog vijeća nakon utvrđivanja Konačnog Prijedloga Plana;
* Izrada završnog elaborata Plana – u roku 10 radnih dana od objave Odluke u Službenom glasniku Grada Ivanić-Grada.

Rokovi za izradu pojedinih faza izrade i donošenja Plana utvrđenih ovom dlukom mogu se mijenjati pod uvjetima propisanim važećim Zakonom o prostornom uređenju.

Ukoliko se u postupku izrade Plana utvrdi potreba provedbe ponovne javne rasprave, ista će se izvršiti sukladno članku 104. Zakona o prostornom uređenju (Narodne novine, br. 153/13, 65/17, 114/18 i 39/19).

**XI.** **IZVORI FINANCIRANJA IZRADE PLANA**

**Članak 13.**

Izrada Plana financirat će se prema članku 63. Zakona o prostornom uređenju (Narodne Novine, broj 153/13, 65/17, 114/18 i 39/19).

**XII. ODLUKA O DRUGIM PITANJIMA ZNAČAJNIM ZA IZRADU PLANA**

**Članak 14.**

Tijekom izrade i donošenja Plana dozvoljava se izdavanje akata kojima se odobravaju zahvati u prostoru, odnosno građenje na području obuhvata Plana.

**Članak 15.**

Plan će se izraditi na podlogama propisanim važećim Zakonom o prostornom uređenju i Pravilnikom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova. Plan će se izraditi u mjerilu 1:2000 i u službenom projekcijskom koordinatnom sustavu Republike Hrvatske (HTRS96/TM).

**XIII. ZAVRŠNE ODREDBE**

**Članak 16.**

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog ODLUKE O IZRADI II. IZMJENA I DOPUNA URBANISTIČKOG PLANA UREĐENJA UPU-6 ZONA GOSPODARSKE NAMJENE NA PODRUČJU IVANIĆ-GRAD I CAGINEC |
| **PRAVNI TEMELJ:** | Na temelju članaka 86., 87., 113. i 198. Zakona o prostornom uređenju (Narodne novine, broj 153/13, 65/17, 114/18 i 39/19), članka 35. Statuta Grada Ivanić Grada (Službeni glasnik, broj 02/14 i 01/18) i Odluke o neprovođenju strateške procjene II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec na okoliš (KLASA: 022-05/19-01/31, URBROJ: 238/10-02-02-03/1-19-1od 23. travnja 2019. godine) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Urbanistički plan uređenja UPU-6 zona gospodarske namjene na području Ivanić-Grad i Caginec, donesen je na 41. sjednici Gradskog vijeća Grada Ivanić-Grada održanoj dana 17. ožujka 2009. godine (Službeni glasnik, broj 04/09).

Na 5. sjednici Gradskog vijeća Grada Ivanić-Grada, održanoj dana 18. listopada 2013. godine donesena je Odluka o ispravku greške u Odluci o donošenju Urbanističkog plana uređenja UPU-6 zona gospodarske namjene na području Ivanić-Grad i Caginec (Službeni glasnik, broj 08/13).

1. Izmjene i dopune Urbanističkog plana uređenja UPU-6 zona gospodarske namjene na području Ivanić-Grad i Caginec, donesene su na 14. sjednici Gradskog vijeća Grada Ivanić-Grada održanoj dana 16. srpnja 2014. Godine (Službeni glasnik, broj 06/14).

Na 16. sjednici Gradskog vijeća Grada Ivanić-Grada, održanoj dana 05. studenog 2014. godine donesena je Odluka o ispravku Odluke o donošenju I. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec (Službeni glasnik, broj 09/14).

U Službenom glasniku broj 03/15 od 15. svibnja 2015. godine objavljen je pročišćeni tekst odredbi za provođenje istog urbanističkog plana.

Od zadnjih izmjena i dopuna urbanističkog plana iz 2014. godine, utvrđena je potreba pokretanja postupka novih izmjena i dopuna plana radi usklađivanja s Prostornim planom uređenja Grada Ivanić-Grada, za koji su zadnje izmjene i dopune izvršene 2017. godine. Osim usklađivanja s Prostornim planom uređenja Grada Ivanić-Grada, potrebno je radi omogućavanja novih investicijskih ulaganja u poduzetničku zonu, koja se nalazi unutar obuhvata plana, izvršiti određene intervencije, kao što su npr. brisanje određenih planiranih prometnica, planiranje novih prometnica te sve ostalo što je navedeno člankom 5. prijedloga Odluke o izradi II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec.